અમદાવાદ: તાજેતરમાં યોજાયેલી રાજ્યસભાની ત્રીજી બેઠકની રસાકસીભરી ચૂંટણીમાં કોંગ્રેસના દિગ્ગજ નેતા અને રાષ્ટ્રીય અધ્યક્ષા સોનિયા ગાંધીના રાજકીય સલાહકાર એહમદ પટેલ પુનઃ વિજયી બનતાં કોંગ્રેસની છાવણીમાં વિધાનસભાની ચૂંટણી પૂર્વે નવો પ્રાણ પુરાયો છે. બેંગલુરુમાં રખાયેલા ૪૩ ધારાસભ્યો પૈકી સાણંદના ધારાસભ્ય કરમશી પટેલનું ક્રોસ ‌વોટિંગ છોડતાં અન્ય તમામ ધારાસભ્યોએ એહમદ પટેલને મત આપતાં કોંગ્રેસ અકબંધ રહી હતી. આ ધારાસભ્યોની વફાદારીની રાષ્ટ્રીય કક્ષાએ નોંધ લેવાઇ હોઇ તેઓ આગામી ર૧ ઓગસ્ટે સોનિયા ગાંધી અને રાહુલ ગાંધી સાથે લંચ લેશે.